pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การประชุมหารือความร่วมมือด้านทรัพยากรธรรมชาติและสิ่งแวดล้อม ไทย – ลาว
วันพฤหัสบดีที่ 21 ธันวาคม 2560
การประชุมหารือความร่วมมือด้านทรัพยากรธรรมชาติและสิ่งแวดล้อม ไทย – ลาว
กระทรวงทรัพยากรธรรมชาติและสิ่งแวดล้อม ประเทศไทย ร่วมกับ กระทรวงทรัพยากรธรรมชาติและสิ่งแวดล้อม สาธารณรัฐประชาธิปไตยประชาชนลาว ประชุมหารือการจัดทําแผนการดําเนินงานความร่วมมือด้านทรัพยากรธรรมชาติและสิ่งแวดล้อม ไทย – ลาว พ.ศ. 2561 – 2564
กระทรวงทรัพยากรธรรมชาติและสิ่งแวดล้อม ประเทศไทย ร่วมกับ กระทรวงทรัพยากรธรรมชาติและสิ่งแวดล้อม สาธารณรัฐประชาธิปไตยประชาชนลาว ประชุมหารือการจัดทําแผนการดําเนินงานความร่วมมือด้านทรัพยากรธรรมชาติและสิ่งแวดล้อม ไทย – ลาว พ.ศ. 2561 – 2564 ภายใต้บันทึกความเข้าใจว่าด้วยความร่วมมือด้านทรัพยากรธรรมชาติและสิ่งแวดล้อม ไทย – ลาว โดยในการประชุมดังกล่าว มีการหารือ
ในเรื่องนโยบายและแผนทรัพยากรธรรมชาติและสิ่งแวดล้อม, ระบบการบริหารจัดการน้ํา, การจัดการน้ําใต้ดิน, การมีส่วนร่วมของประชาชนในการอนุรักษ์สิ่งแวดล้อม, การดําเนินงานวิจัยด้านสิ่งแวดล้อม, การเปลี่ยนแปลงสภาพภูมิอากาศ และการจัดสร้างสวนรุกขชาติ ไทย – ลาว
ในโอกาสนี้ (20 ธันวาคม 2560) นายพงศ์บุณย์ ปองทอง รองปลัดกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหาร ให้การต้อนรับและร่วมหารือ ณ ห้องประชุม ชั้น 17 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-กระทรวงมหาดไทยจับมือสำนักงานคณะกรรมการสุขภาพแห่งชาติประสานความร่วมมือระดับนโยบาย บูรณาการลดความเสี่ยงด้านสาธารณภัย สร้างความปลอดภัยให้กับประชาชน
วันอังคารที่ 28 กุมภาพันธ์ 2560
กระทรวงมหาดไทยจับมือสํานักงานคณะกรรมการสุขภาพแห่งชาติประสานความร่วมมือระดับนโยบาย บูรณาการลดความเสี่ยงด้านสาธารณภัย สร้างความปลอดภัยให้กับประชาชน
มหาดไทยจับมือสํานักงานคณะกรรมการสุขภาพแห่งชาติประสานความร่วมมือระดับนโยบาย บูรณาการลดความเสี่ยงด้านสาธารณภัย สร้างความปลอดภัยให้กับประชาชน
วันนี้ (28 ก.พ.60) นายกฤษฎา บุญราช ปลัดกระทรวงมหาดไทย เป็นประธานการประชุมหารือการขับเคลื่อนนโยบายสาธารณะสร้างความปลอดภัยให้ประชาชน ร่วมกับนายแพทย์พลเดช ปิ่นประทีป เลขาธิการคณะกรรมการสุขภาพแห่งชาติ และผู้บริหารสํานักงานคณะกรรมการสุขภาพแห่งชาติ โดยมีผู้แทนกรมป้องกันและบรรเทาสาธารณภัย ผู้แทนกรมส่งเสริมการปกครองท้องถิ่น และหน่วยงานที่เกี่ยวข้อง เข้าร่วมการประชุม
สําหรับการประชุมในวันนี้ สํานักงานคณะกรรมการสุขภาพแห่งชาติ ได้ขอหารือร่วมกับกระทรวงมหาดไทยเพื่อสร้างความร่วมมือในการประสานงานระดับนโยบาย แนวทางการพัฒนา และการขับเคลื่อนภารกิจด้านสาธารณะเพื่อสร้างความปลอดภัยให้กับประชาชน โดยมีประเด็นสําคัญที่ได้หารือร่วมกันใน 4 ประเด็น ดังนี้ 1. การแก้ไขปัญหาอุบัติเหตุทางถนนโดยการมีส่วนร่วมของทุกภาคส่วน 2. การบริหารจัดการขยะมูลฝอยชุมชนอย่างมีประสิทธิภาพ 3. การจัดการและพัฒนาที่อยู่อาศัยชุมชนและเมืองเพื่อสุขภาวะของประชาชน 4. การจัดการภัยพิบัติโดยการมีส่วนร่วมของชุมชนท้องถิ่น
ปลัดกระทรวงมหาดไทย กล่าวว่า กระทรวงมหาดไทย ในฐานะหน่วยงานที่มีหน้าที่ในการจัดการด้านสาธารณภัยและดูแลความปลอดภัยในชีวิตและทรัพย์สินของประชาชน ได้ดําเนินการในเรื่องดังกล่าวโดยอาศัยกลไกในพื้นที่บูรณาการร่วมกับทุกหน่วยงานที่เกี่ยวข้อง อาทิ การลดปัจจัยเสี่ยงและการดูแลความปลอดภัยทางถนนร่วมกับหน่วยงานภาครัฐ ภาคเอกชน และภาคประชาชนในระดับพื้นที่ ในส่วนของการบริหารจัดการขยะได้มีการจัดทําแผนปฏิบัติการ “ประเทศไทยไร้ขยะ” โดยเน้นการลดปริมาณขยะตั้งแต่ต้นทางตามหลักการ 3R และประชารัฐ สําหรับในด้านการจัดการภัยพิบัติ ที่ผ่านมาได้เน้นการมีส่วนร่วมของชุมชนและท้องถิ่น มุ่งเน้นลดปัจจัยเสี่ยงภัยพิบัติ การเพิ่มประสิทธิภาพการฟื้นฟูอย่างรวดเร็วและยั่งยืน นอกจากนี้ในด้านการดูแลคุณภาพชีวิตของพี่น้องประชาชน ได้มีนโยบายในการปรับปรุงที่อยู่อาศัยให้แก่ผู้ด้อยโอกาส ผู้ยากไร้ ผู้พิการ และผู้ยากจน เพื่อให้มีที่อยู่อาศัยอย่างมั่นคงและมีคุณภาพชีวิตที่ดี ทั้งนี้ สําหรับประเด็นที่ได้มีการหารือร่วมกันนั้นมีความสําคัญและสอดคล้องกับภารกิจของกระทรวงมหาดไทยที่พร้อมจะร่วมกับทุกหน่วยงานที่เกี่ยวข้องพัฒนาการขับเคลื่อนการดําเนินงานในพื้นที่ให้เกิดผลเป็นรูปธรรมอย่างจริงจัง
สุดท้ายในการประชุม ปลัดกระทรวงมหาดไทยได้กล่าวว่า กระทรวงมหาดไทยพร้อมให้ความร่วมมือในการจัดการนโยบายสาธารณะโดยอาศัยกลไกระดับพื้นที่ซึ่งถือเป็นจุดสําคัญในการนํานโยบายไปสู่การปฏิบัติอย่างเป็นรูปธรรม โดยกระทรวงมหาดไทยจะได้ตั้งคณะทํางานร่วมกับสํานักงานคณะกรรมการสุขภาพแห่งชาติ เพื่อขับเคลื่อนการทํางานร่วมกันต่อไป.
ครั้งที่ 31/2560
รัฐบาลไทย-ข่าวทำเนียบรัฐบาล- คำสั่งนายกรัฐมนตรี ที่ 4/2563
วันพุธที่ 25 มีนาคม 2563
คําสั่งนายกรัฐมนตรี ที่ 4/2563
เรื่อง แต่งตั้งผู้กํากับการปฏิบัติงาน หัวหน้าผู้รับผิดชอบและพนักงานเจ้าหน้าที่ในการแก้ไขสถานการณ์ฉุกเฉิน
รัฐบาลไทย-ข่าวทำเนียบรัฐบาล-ปลัดกอบชัยฯ เปิดการสัมมนาเชิงปฏิบัติการ “พัฒนาศักยภาพบุคลากรในการจัดทำแผนบริหารความเสี่ยงการทุจริตของหน่วยงาน ประจำปีงบประมาน 2563”
วันจันทร์ที่ 18 พฤศจิกายน 2562
ปลัดกอบชัยฯ เปิดการสัมมนาเชิงปฏิบัติการ “พัฒนาศักยภาพบุคลากรในการจัดทําแผนบริหารความเสี่ยงการทุจริตของหน่วยงาน ประจําปีงบประมาน 2563”
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานสัมมนาเชิงปฏิบัติการ “พัฒนาศักยภาพบุคลากรในการจัดทําแผนบริหารความเสี่ยงการทุจริตของหน่วยงานประจําปีงบประมาน 2563” ณ โรงแรมเซ็นจูรี่ พาร์ค กรุงเทพฯ
วันนี้ (18 พฤศจิกายน 2562) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดงานสัมมนาเชิงปฏิบัติการ “พัฒนาศักยภาพบุคลากรในการจัดทําแผนบริหารความเสี่ยงการทุจริตของหน่วยงานประจําปีงบประมาน 2563” ซึ่งจัดขึ้นระหว่างวันที่ 18 – 20 พฤศจิกายน 2562 เพื่อเสริมสร้างความเข้าใจหลักการกระบวนการวิเคราะห์ความเสี่ยงที่จะนําไปสู่การวิเคราะห์ความเสี่ยงกระบวนงานตามภารกิจที่รับผิดชอบของหน่วยงาน และการคัดเลือกกําหนดภาระงานสําหรับการประเมินความเสี่ยงการทุจริตสูงร่วมกัน นําไปสู่การจัดทําแผนบริหารความเสี่ยงของหน่วยงาน ประจําปีงบประมาณ พ.ศ. 2563 ที่ถูกต้องตามหลักวิชาการ โดยมีคุณจิรพร สุเมธีประสิทธิ์ ที่ปรึกษาและนักวิชาการอิสระ ศูนย์ที่ปรึกษาไทย กระทรวงการคลัง คุณทวีชัย สุเมธีประสิทธิ์ ที่ปรึกษาและนักวิชาการอิสระ มาบรรยายในเรื่องที่มาและความสําคัญของการจัดทําแผนบริหารความเสี่ยงการทุจริตของหน่วยงานภาครัฐ กระบวนการวิเคราะห์ความเสี่ยงการทุจริต และการจัดทําแผนบริหารความเสี่ยงการทุจริตของหน่วยงานภาครัฐ ซึ่งมีผู้แทนจากสํานักงานสํานักงานอุตสาหกรรมจังหวัด รวม 110 คน ร่วมสัมมนา ณ โรงแรมเซ็นจูรี่ พาร์ค กรุงเทพฯ
ปลัดกระทรวงอุตสาหกรรม กล่าวว่า ปัจจุบันประเด็นการป้องกันและการแก้ไขปัญหาการทุจริตได้กําหนดอยู่ในแผนพัฒนาประเทศทุกระดับ เช่น ยุทธศาสตร์ชาติ แผนการปฏิรูปประเทศ แผนพัฒนาเศรษฐกิจและสังคมแห่งชาติฉบับที่ 12 เป็นต้น รวมทั้งนโยบายรัฐบาลทั้งนโยบายปกติและนโยบายเร่งด่วน โดยทุกแผนมีการสอดประสานและมุ่งสู่เป้าหมายเดียวกัน คือ คะแนนดัชนีการรับรู้การทุจริต (CPI) ของประเทศต้องมีค่าคะแนนสูงขึ้นจากเดิม จึงได้มีการจัดทําแผนบริหารความเสี่ยงการทุจริตของหน่วยงานซึ่งเป็นส่วนหนึ่งของการวางระบบการประเมินความเสี่ยงต่อการทุจริตประพฤติมิชอบในหน่วยงานภาครัฐตามแผนปฏิรูปประเทศ ดังนั้น เนื้อหาในการจัดสัมมนาเชิงปฏิบัติการครั้งนี้ จึงมีความสําคัญที่ผู้แทนหน่วยงาน จะต้องทําความเข้าใจในกระบวนการวิเคราะห์ความเสี่ยงอย่างแท้จริงตามหลักวิชาการ เพื่อนําไปสู่การเพิ่มประสิทธิภาพและเกิดประสิทธิผลในการทํางานของหน่วยงานต่อไป เนื่องจากภารกิจกระทรวงอุตสาหกรรมซึ่งต้องกํากับและส่งเสริมพัฒนาผู้ประกอบการให้เติบโตและเข้มแข็งอย่างยั่งยืน รวมทั้งการให้บริการกับประชาชนอย่างโปร่งใสและเป็นธรรม เพื่อให้ประชาชนเกิดความศรัทธาเชื่อมั่น #กระทรวงอุตสาหกรรม #ปลัดกระทรวงอุตสาหกรรม #ปลัดกอบชัย
รัฐบาลไทย-ข่าวทำเนียบรัฐบาล-แฟรนไชส์สร้างอาชีพ
วันพฤหัสบดีที่ 21 มิถุนายน 2561
แฟรนไชส์สร้างอาชีพ
รัฐบาลจัดทําโครงการแฟรนไชส์สร้างอาชีพ คัดเลือกแฟรนไชส์ขนาดการลงทุน 10,000 – 50,000 บาท ครอบคลุมทั้งอาหาร เครื่องดื่ม เครื่องสําอาง การศึกษา ธุรกิจไอที
จันทร์ที่ 18 มิ.ย.61
แฟรนไชส์สร้างอาชีพ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําโครงการแฟรนไชส์สร้างอาชีพ คัดเลือกแฟรนไชส์ขนาดการลงทุน 10,000 – 50,000 บาท ครอบคลุมทั้งอาหาร เครื่องดื่ม เครื่องสําอาง การศึกษา ธุรกิจไอที เป็นต้น ให้ผู้ถือบัตรสวัสดิการแห่งรัฐบุคคลทั่วไป และผู้ว่างงานเลือกลงทุนและเป็นเจ้าของกิจการได้ โดยธนาคารออมสิน และ ธ.ก.ส. จะสนับสนุนสินเชื่ออัตราดอกเบี้ยพิเศษให้แก่ผู้ที่เข้าร่วมโครงการ นอกจากนี้ หน่วยงานของรัฐจะช่วยจัดหาทําเลหรือสถานที่ขายสินค้า เช่น ปั๊มน้ํามันบางจาก เทสโก้โลตัส และบิ๊กซี ให้อีกด้วย ทั้งนี้ รัฐบาลจะนําร่องจัดโครงการแฟรนไชส์สร้างอาชีพกระจายไปยัง 20 จังหวัดเมืองรองตั้งแต่เดือนมิ.ย.นี้เป็นต้นไป โดยคาดว่าจะช่วยสร้างอาชีพให้ประชาชนได้กว่า 20,000 ราย และกระตุ้นเศรษฐกิจฐานรากได้กว่า 2,000 ล้านบาท
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การประชุมคณะกรรมการอำนวยการขับเคลื่อนแก้ไขปัญหาการทุจริต กระทรวงศึกษาธิการ
วันพุธที่ 20 กันยายน 2560
การประชุมคณะกรรมการอํานวยการขับเคลื่อนแก้ไขปัญหาการทุจริต กระทรวงศึกษาธิการ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังเป็นประธานการประชุมคณะกรรมการอํานวยการขับเคลื่อนแก้ไขปัญหาการทุจริต กระทรวงศึกษาธิการ
เมื่อวันพุธที่ 20 กันยายน 2560 ณ ห้องประชุมสํานักงานคณะกรรมการการอาชีวศึกษา
นพ.ธีระเกียรติ เจริญเศรษฐศิลป์กล่าวว่า ที่ประชุมได้รับทราบความก้าวหน้าการดําเนินงานแก้ไขปัญหาการทุจริตของกระทรวงศึกษาธิการ โดยมีบางประเด็นที่สําคัญโดยสรุปดังนี้
การขาดแคลนบุคลากรในตําแหน่ง "นิติกร"ที่ประชุมได้รับทราบปัญหาการขาดแคลนบุคลากรทางการศึกษาในตําแหน่ง "นิติกร" ทุกสังกัดของกระทรวงศึกษาธิการ ซึ่งขณะนี้มีอัตราน้อยมาก ทําให้ภาระงานของนิติกรที่มีอยู่ในทุกสังกัดมีเป็นจํานวนมากอีกทั้งนิติกรยังเป็นตําแหน่งที่มีแรงจูงใจในการปฏิบัติงานน้อย ที่ประชุมจึงได้หารือในการแก้ไขปัญหาดังกล่าว ซึ่งอาจจะต้องมีแนวทางในการเลือกสรรนิติกรที่มีความสามารถให้เข้ามาดํารงตําแหน่งมากขึ้น หรือมีการเกลี่ยอัตรากําลังใหม่ของตําแหน่งนิติกรทุกสังกัดในกระทรวงศึกษาธิการด้วย
การจัดทําระบบกํากับติดตามเรื่องร้องเรียนและการดําเนินการทางวินัยขณะนี้ได้มีการพัฒนาแอพพลิเคชั่นที่มีชื่อว่า “ระบบกํากับติดตามเรื่องร้องเรียนและการดําเนินการทางวินัย” ซึ่งผู้บริหารทุกสังกัดในกระทรวงศึกษาธิการสามารถใช้งานแอพดังกล่าวผ่านสมาร์ทโฟนได้ เพื่อช่วยในการกํากับติดตามเรื่องที่กําลังดําเนินการให้มีความรวดเร็วมากขึ้น อาทิ การแสดงจํานวนคดีที่มีอยู่ในระบบทั้งหมด, สถานะของคดี, การแจ้งเตือนตามขั้นตอนสืบสวนสอบสวน, การสืบค้นคดี เป็นต้น
กรณีการร้องเรียนปัญหาการรับเด็กของผู้อํานวยการโรงเรียนสามเสนวิทยาลัยซึ่งได้มีการตั้งคณะกรรมการสอบสวนบุคคลดังกล่าวแล้ว และในการประชุมครั้งนี้มีคณะกรรมการสอบสวนที่เป็นผู้แทนจากสํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) ได้รายงานให้ที่ประชุมรับทราบด้วยว่า กรณีเช่นนี้มีให้เห็นเป็นประจํา ซึ่งอาจจะเกิดจากความไม่เข้าใจกฎระเบียบหรือรายละเอียดเกี่ยวกับโควตาการรับเด็ก การออกใบเสร็จรับเงิน และกฎเกณฑ์ต่าง ๆ ที่เกี่ยวข้อง กระทรวงศึกษาธิการควรกําหนดกฎเกณฑ์ต่าง ๆที่มีความยุติธรรม ให้ทุกคนเข้าใจตรงกัน ซึ่งกระทรวงศึกษาธิการจะนําเรื่องปัญหาเหล่านี้ไปดําเนินการแก้ไขเพื่อป้องกันไม่ให้เหตุการณ์เช่นนี้เกิดขึ้นอีกในปีต่อ ๆ ไป เช่น การกําหนดระยะเวลาการสอบสวนการร้องเรียนการทุจริตต้องเป็นไปด้วยความรวดเร็ว, การกําหนดหลักเกณฑ์การรับเด็กโควตาพิเศษให้มีความชัดเจน, การนิยามความหมายของผู้มีอุปการคุณให้ชัดเจน เป็นต้น ซึ่งสิ่งเหล่านี้จะนําไปสู่การเปลี่ยนแปลงของกระทรวงศึกษาธิการครั้งใหญ่เกี่ยวกับการแก้ไขปัญหาเรื่องระบบโควตาพิเศษในการรับเด็กเข้าเรียนให้มีความเป็นธรรม ถูกต้องตามกฎหมาย และที่สําคัญกฎเกณฑ์ต่าง ๆ ที่กําหนดขึ้นมาต้องมีความยุติธรรมและโปร่งใส
อรพรรณ ฤทธิ์มั่น, บัลลังก์ โรหิตเสถียร
สรุป/รายงาน
รัฐบาลไทย-ข่าวทำเนียบรัฐบาล-วธ.เปิดโครงการนวัตกรรมมนุษยศาสตร์ ภายใต้ชื่องาน “วัฒนธรรมนำไทย: สายน้ำแห่งชาติ” ครั้งที่ ๒
วันพุธที่ 28 สิงหาคม 2562
วธ.เปิดโครงการนวัตกรรมมนุษยศาสตร์ ภายใต้ชื่องาน “วัฒนธรรมนําไทย: สายน้ําแห่งชาติ” ครั้งที่ ๒
นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเปิดโครงการนวัตกรรมมนุษยศาสตร์ ภายใต้ชื่องาน "วัฒนธรรมนําไทย: สายน้ําแห่งชาติ” ครั้งที่ ๒
วันที่ ๒๖สิงหาคม ๒๕๖๒เวลา ๑๘.๐๐น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีเปิดโครงการนวัตกรรมมนุษยศาสตร์ ภายใต้ชื่องาน"วัฒนธรรมนําไทย: สายน้ําแห่งชาติ”ครั้งที่ ๒ณ หอประชุมใหญ่ ศูนย์วัฒนธรรมแห่งประเทศไทย โดยมีผู้บริหารกระทรวงวัฒนธรรม ผู้บริหารมหาวิทยาลัยเกษตรศาสตร์ นักศึกษาและประชาชน เข้าร่วม ทั้งนี้ กิจกรรมดังกล่าวเป็นการจัดแสดงดนตรีผสมผสานกับเทคโนโลยีดิจิทัลในรูปแบบแอนิเมชั่นคอนเสิร์ต ที่ถ่ายทอดศิลปวัฒนธรรมผ่านสายน้ําสําคัญของประเทศไทยอันเป็นศิลปวัฒนธรรมของแต่ละท้องถิ่น โดยการบรรเลงเพลงจากวงดุริยางค์เครื่องลมจากมหาวิทยาลัยเกษตรศาสตร์ หรือ วงK.U. Windsซึ่งเป็นวงดนตรีที่มีชื่อเสียงระดับโลก
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรมลงพื้นที่ตรวจราชการรอบที่ 2 จ.สมุทรสาคร และ จ.สมุทรสงคราม
วันพุธที่ 14 สิงหาคม 2562
หัวหน้าผู้ตรวจราชการกระทรวงอุตสาหกรรมลงพื้นที่ตรวจราชการรอบที่ 2 จ.สมุทรสาคร และ จ.สมุทรสงคราม
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม    ลงพื้นที่ตรวจราชการประจําปีงบประมาณ พ.ศ.2562 รอบที่ 2
เมื่อวันที่ 13 สิงหาคม 2562 เวลา 14.00 น. นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม  ลงพื้นที่ตรวจราชการประจําปีงบประมาณ พ.ศ.2562 รอบที่ 2 โดยมีนายจารึก ธรรมสุนทร อุตสาหกรรมจังหวัดสมุทรสาคร นางอทิตา กลิ่นสุวรรณ อุตสาหกรรมจังหวัดสมุทรสงคราม พร้อมด้วยเจ้าหน้าที่ที่เกี่ยวข้อง ให้การต้อนรับ ณ ห้องประชุมสํานักงานอุตสาหกรรมจังหวัดสมุทรสาคร เพื่อติดตามผลการดําเนินงานตามนโยบายที่สําคัญของกระทรวงอุตสาหกรรม ได้แก่ การจัดตั้งศูนย์ปฏิรูปอุตสาหกรรมเพื่อยกระดับขีดความสามารถของผู้ประกอบการ SMEs ให้มีส่วนในการขับเคลื่อนเศรษฐกิจในยุคประเทศไทย 4.0 ติดตามการแก้ไขปัญหาโรงงาน ที่มีเรื่องร้องเรียน การเบิกจ่ายงบประมาณซึ่งทั้ง 2 จังหวัดสามารถดําเนินการเป็นไปตามเป้าหมายทุกประการ
ทั้งนี้ หัวหน้าผู้ตรวจราชการกระทรวงอุตสาหกรรมยังได้เสนอแนะให้เร่งตรวจสอบโรงงานที่มีการสั่งปรับปรุงแก้ไขระบบบําบัดมลพิษอากาศเพื่อเตรียมพร้อมสําหรับรับสถานการณ์ ฝุ่นละอองขนาดเล็ก (PM2.5) ที่จะมาช่วงในปลายปี และการให้คําแนะนําเพื่อช่วยเหลือผู้ประกอบการให้ดําเนินกิจการได้อย่างมีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-กรมศุลกากร ยกเว้นอากรขาเข้า สำหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา (COVID-19)
วันพุธที่ 1 เมษายน 2563
กรมศุลกากร ยกเว้นอากรขาเข้า สําหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา (COVID-19)
กรมศุลกากร
จากสภาวการณ์การระบาดของโรคติดเชื้อไวรัสโคโรนา 2019 (COVID-19) ที่เกิดขึ้นในปัจจุบัน กระทรวงการคลัง โดยกรมศุลกากร ในฐานะหน่วยงานหลักหน่วยงานหนึ่งที่เกี่ยวข้องกับการนําเข้า ส่งออก ได้มีมาตรการเพื่อช่วยเหลือประชาชนและผู้ประกอบการ โดยออกประกาศกระทรวงการคลัง เรื่อง การลดอัตราอากรและยกเว้นอากรศุลกากร ตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ 3) เพื่อยกเว้นอากรขาเข้าสําหรับหน้ากากชนิดที่ใช้ในห้องผ่าตัดตามประเภทย่อย 6307.90.40 และหน้ากากอนามัยเฉพาะหน้ากากกรองฝุ่น หมอกควัน หรือสารพิษบรรดาที่เป็นอุปกรณ์เพื่อความปลอดภัยตามประเภทย่อย 6307.90.90 อีกทั้ง ยกเว้นอากรขาเข้าสําหรับของใด ๆ ที่นําเข้ามาเพื่อผลิตหน้ากากอนามัยตามประเภทพิกัดดังกล่าวด้วย โดยมีผลบังคับใช้ตั้งแต่วันที่ 24 มีนาคม 2563 และให้สิ้นผลใช้บังคับวันที่ 20 กันยายน 2563 ทั้งนี้ การลดอัตราอากรและยกเว้นอากรศุลกากรให้เป็นไปตามหลักเกณฑ์และพิธีการตามประกาศกรมศุลกากรที่ 61/2563 ลงวันที่ 26 มีนาคม 2563 ซึ่งมาตรการดังกล่าวจะส่งผลให้ต้นทุนในการนําเข้าหรือผลิตสินค้าหน้ากากอนามัยลดลง ทําให้บุคลากรทางการแพทย์ที่มีความจําเป็นต้องใช้หน้ากากอนามัยในการปฏิบัติหน้าที่ รวมถึงประชาชนสามารถเข้าถึงสินค้าดังกล่าวได้อย่างทั่วถึง ภายในช่วงที่เกิดวิกฤตโรคระบาด นั้น
เพื่อให้มาตรการการช่วยเหลือประชาชนครอบคลุมและทั่วถึง กระทรวงการคลัง โดยกรมศุลกากรจึงเสนอให้มีการยกเว้นอากรขาเข้า สําหรับของที่ใช้รักษา วินิจฉัย หรือป้องกันโรคติดเชื้อไวรัสโคโรนา (COVID-19) ตามรายการที่กระทรวงสาธารณสุขกําหนด เพื่อให้ทุกภาคส่วนสามารถเข้าถึงการรักษา วินิจฉัยหรือป้องกันโรคติดเชื้อไวรัสโคโรนา (COVID-19) ได้มากขึ้น ซึ่งขณะนี้อยู่ในระหว่างการตรวจพิจารณาร่างประกาศกระทรวงการคลังของคณะกรรมการกฤษฎีกาเพื่อที่จะได้ประกาศให้มีผลใช้บังคับต่อไป
รัฐบาลไทย-ข่าวทำเนียบรัฐบาล-กสร.เชิญร่วมงาน 10 พ.ค. วันความปลอดภัยในการทำงานแห่งชาติ
วันเสาร์ที่ 5 พฤษภาคม 2561
กสร.เชิญร่วมงาน 10 พ.ค. วันความปลอดภัยในการทํางานแห่งชาติ
กรมสวัสดิการและคุ้มครองแรงงาน ขอเชิญร่วมงาน “วันความปลอดภัยในการทํางานแห่งชาติ” ประจําปี 2561 ร่วมรําลึกเหตุการณ์ไฟไหม้โรงงานเคเดอร์ พร้อมสร้างวัฒนธรรมความปลอดภัย ขับเคลื่อน Safety Thailand
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า สืบเนื่องจากเหตุการณ์โศกนาฏกรรมเพลิงไหม้โรงงานผลิตตุ๊กตา บริษัท เคเดอร์ จังหวัดนครปฐม เมื่อวันที่ 10 พฤษภาคม 2536 เป็นเหตุให้ลูกจ้างเสียชีวิตและบาดเจ็บจํานวนมาก คณะรัฐมนตรีจึงได้มีมติเห็นชอบให้วันที่ 10 พฤษภาคมของทุกปีเป็นวันความปลอดภัยในการทํางานแห่งชาติ เพื่อเป็นการกระตุ้นเตือนให้ทุกภาคส่วนใส่ใจและมีจิตสํานึกในเรื่องความปลอดภัยในการทํางาน กสร. จึงได้จัดกิจกรรม “วันความปลอดภัยในการทํางานแห่งชาติ” ขึ้นเป็นประจําทุกปีเพื่อแสดงเจตนารมณ์ที่มุ่งมั่นของภาครัฐในการที่จะดูแลแรงงานให้มีความปลอดภัยและสุขภาพอนามัยที่ดี และร่วมรณรงค์ให้ผู้ใช้แรงงานทุกสาขาอาชีพตระหนักในเรื่องความปลอดภัยในการทํางาน ตลอดจนนําเหตุการณ์ในอดีตมาเป็นบทเรียนในการสร้างให้เกิดความตระหนักรู้ และเห็นความสําคัญในเรื่องความปลอดภัยในการทํางาน พร้อมที่จะเป็นส่วนหนึ่งของการขับเคลื่อนนโยบาย Safety Thailand ตามแนวทางประชารัฐ โดยในปีนี้กําหนดจัดขึ้นในวันพฤหัสบดีที่ 10 พฤษภาคม 2561 ณ ห้องประชุมใหญ่ ชั้น 4 อาคารกรมสวัสดิการและคุ้มครองแรงงาน (ส่วนแยกตลิ่งชัน) กรุงเทพฯ
อธิบดีกสร. กล่าวต่อไปว่า สําหรับกิจการภายในงานประกอบด้วย พิธีทําบุญอุทิศส่วนกุศลแด่ผู้เสียชีวิตจากการทํางาน การบรรยายพิเศษเรื่อง การขับเคลื่อนนโยบาย Safety Thailand เวทีเสวนา “การพัฒนาความร่วมมือเพื่อขับเคลื่อนนโยบาย Safety Thailand การบรรยายเรื่องการตอบข้อหารือกฎหมายความปลอดภัยในการทํางาน และกฎหมายความปลอดภัยในการทํางานฉบับล่าสุด และชมบูธนิทรรศการสาธิตเกี่ยวกับ ความปลอดภัยในการทํางาน กสร. จึงขอเชิญชวนนายจ้าง ลูกจ้าง นักเรียน นักศึกษา ตลอดจนประชาชนทั่วไปและผู้สนใจเข้าร่วมงานวันความปลอดภัยในการทํางานแห่งชาติ ประจําปี 2561 ตามวันเวลาดังกล่าว สอบถามรายละเอียดเพิ่มเติมได้ที่ กองความปลอดภัยแรงงาน กรมสวัสดิการและคุ้มครองแรงงาน โทรศัพท์ 0 2245 9128 ต่อ 503
รัฐบาลไทย-ข่าวทำเนียบรัฐบาล-รัฐมนตรีสุริยะฯ ให้ประธานองค์การส่งเสริมการค้าต่างประเทศของญี่ปุ่น นำคณะผู้บริหารหอการค้าญี่ปุ่น-กรุงเทพฯ เข้าพบ
วันจันทร์ที่ 25 พฤษภาคม 2563
รัฐมนตรีสุริยะฯ ให้ประธานองค์การส่งเสริมการค้าต่างประเทศของญี่ปุ่น นําคณะผู้บริหารหอการค้าญี่ปุ่น-กรุงเทพฯ เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ประธานองค์การส่งเสริมการค้าต่างประเทศของญี่ปุ่น นําคณะผู้บริหารหอการค้าญี่ปุ่น-กรุงเทพฯ เข้าพบ ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันนี้ (25 พฤษภาคม 2563) เวลา 15.45 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายทาเคทานิ อัทสึชิ (Mr.TAKETANI Atsushi) ประธานองค์การส่งเสริมการค้าต่างประเทศของญี่ปุ่น (JETRO Bangkok) นําคณะผู้บริหารหอการค้าญี่ปุ่น-กรุงเทพฯ (JCC) เข้าพบ เพื่อขอรายงานความคืบหน้าและหารือเกี่ยวกับผลกระทบที่ได้รับจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) โดยมีนายณัฐพล รังสิตพล อธิบดีกรมส่งเสริมอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม เข้าร่วม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐบาลโดย สำนักงาน ก.พ. ร่วมกับหน่วยงานและมหาวิทยาลัย พัฒนาระบบการเรียนรู้ทางไกล ผ่านระบบเครือข่ายสารสนเทศ
วันพฤหัสบดีที่ 21 กุมภาพันธ์ 2562
รัฐบาลโดย สํานักงาน ก.พ. ร่วมกับหน่วยงานและมหาวิทยาลัย พัฒนาระบบการเรียนรู้ทางไกล ผ่านระบบเครือข่ายสารสนเทศ
รัฐบาลโดย สํานักงาน ก.พ. ร่วมกับ หน่วยงานและมหาวิทยาลัย 16 แห่ง เพื่อพัฒนาความรู้ ความสามารถ ให้แก่บุคลากรภาครัฐและบุคคลทั่วไป ด้วยระบบการเรียนรู้ทางไกลผ่านระบบเครือข่ายสารสนเทศ
วันนี้ (21 กุมภาพันธ์ 2562) เวลา 10.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล นายวิษณุ เครืองาม รองนายกรัฐมนตรี เป็นประธานพิธีการลงนามบันทึกข้อตกลงว่าด้วยความร่วมมือทางวิชาการในการพัฒนาระบบการเรียนรู้ทางไกลผ่านระบบเครือข่ายสารสนเทศ ระหว่าง สํานักงานคณะกรรมการข้าราชการพลเรือน (สํานักงาน ก.พ.) หน่วยงานราชการ และมหาวิทยาลัยต่าง ๆ
โอกาสนี้ รองนายกรัฐมนตรี ได้กล่าวของคุณทุกหน่วยงานที่เกี่ยวข้องในนามรัฐบาล ที่ร่วมมือกันดําเนินการดังกล่าว ทั้งความร่วมมือในการสนับสนุนการใช้เทคโนโลยีเพื่อการเรียนรู้ทางไกลผ่านระบบเครือข่ายสารสนเทศ โดยให้ความสําคัญต่อการใช้ทรัพยากรการฝึกอบรม บุคลากร และสื่อการฝึกอบรมร่วมกันอย่างมีประสิทธิภาพ รวมถึงความร่วมมือในการระดมบุคลากร ผู้ทรงคุณวุฒิในการพัฒนาการเรียนรู้ทางไกล บทเรียนแบบรายวิชาและหลักสูตรระยะสั้น การพัฒนา ส่งเสริม และเผยแพร่หลักสูตร สื่ออุปกรณ์ และกระบวนการเรียนรู้ในรูปแบบต่าง ๆ โดยดํารงไว้ซึ่งคุณภาพและมาตรฐาน ของการให้การศึกษาและการฝึกอบรมทางไกลทั้งด้านกระบวนการ และผลผลิตในระดับสูง ซึ่งเป็นที่ยอมรับในระดับสากล เป็นการเพิ่มพูนความรู้ของข้าราชการและประชาชนที่สนใจทางด้านการศึกษา เพื่อนํามาต่อยอดในหน้าที่การงาน โดยไม่ต้องลาเรียนและเดินทางไกลมาศึกษา โดยตลอดหลักสูตรมีทั้งหมด 13 วิชา ซึ่งจะทําให้ผู้เรียนเข้าใจหลักธรรมาภิบาล ยุทธศาสตร์ชาติ 20 ข้อกฎหมายระเบียบต่าง ๆ ที่เป็นประโยชน์ในชีวิตประจําวัน อันจะทําให้เกิดความรับรู้ความเข้าใจสามารถนํามาพัฒนาองค์กรต่อไปได้ หรือนําไปต่อยอดในการใช้เลื่อนขั้น เลื่อนตําแหน่ง และปรับวิทยฐานะในอนาคตต่อไปได้อีกด้วย
ด้าน นางชุติมา หาญเผชิญ รองเลขาธิการ ก.พ. ได้กล่าวถึงวัตถุประสงค์บันทึกข้อตกลงว่าด้วยความร่วมมือทางวิชาการดังกล่าวว่า มี 3 ประการ คือ 1) เพื่อส่งเสริมและพัฒนาคุณภาพการเรียนการสอนและการฝึกอบรม ด้วยการใช้เทคโนโลยีสารสนเทศและการสื่อสาร 2) เพื่อใช้ทรัพยากรทางการศึกษาและการฝึกอบรมที่มีอยู่ร่วมกันให้คุ้มค่าและเกิดประโยชน์สูงสุด และ 3) เพื่อขยายโอกาสทางการศึกษาและพัฒนาความรู้ ความสามารถ ให้แก่บุคลากรภาครัฐและบุคคลทั่วไป ด้วยการจัดการเรียนการสอนและการฝึกอบรมทางไกล ผ่านระบบเครือข่ายสารสนเทศที่มีคุณภาพ และมาตรฐาน จากหน่วยงานและสถาบันการศึกษาทั้งในประเทศ และนานาประเทศ
สําหรับ หน่วยงานและมหาวิทยาลัยต่าง ๆ ที่เข้าร่วมลงนามในบันทึกข้อตกลงว่าด้วยความร่วมมือ ทางวิชาการ ฯ ประกอบด้วย สํานักงานการตรวจเงินแผ่นดิน สํานักงานเลขาธิการสภาผู้แทนราษฎร สํานักงาน เลขาธิการวุฒิสภา สํานักงานศาลยุติธรรม สถาบันพระปกเกล้า สํานักงานคณะกรรมการพัฒนาระบบราชการ สํานักงานพัฒนารัฐบาลดิจิทัล (องค์การมหาชน) สํานักงานพัฒนาวิทยาศาสตร์และเทคโนโลยีแห่งชาติ สํานักงานคณะกรรมการการอุดมศึกษา จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยรามคําแหง มหาวิทยาลัยสุโขทัยธรรมาธิราช มหาวิทยาลัยศรีปทุม มหาวิทยาลัยหอการค้าไทย และ มหาวิทยาลัยรังสิต
...................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.อุตฯ ร่วมมือชาวไร่อ้อยอีสานกลาง รณรงค์ไม่เผาหวังลดปัญหาอ้อยไฟไหม้ ลดปัญหาฝุ่นละออง PM 2.5
วันเสาร์ที่ 9 มีนาคม 2562
ก.อุตฯ ร่วมมือชาวไร่อ้อยอีสานกลาง รณรงค์ไม่เผาหวังลดปัญหาอ้อยไฟไหม้ ลดปัญหาฝุ่นละออง PM 2.5
ก.อุตฯ ร่วมมือชาวไร่อ้อยอีสานกลาง รณรงค์ไม่เผาหวังลดปัญหาอ้อยไฟไหม้ ลดปัญหาฝุ่นละออง PM 2.5
จ.ขอนแก่น : วันนี้ (9 มีนาคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจราชการ จ.ขอนแก่น ให้เกียรติเป็นประธานงาน “วันรณรงค์ ไม่เผาอ้อย ไม่สร้างฝุ่นละออง ลด PM2.5 และการสาธิตเครื่องจักรกลในไร่อ้อย” จัดโดยสมาคมชาวไร่อ้อยอีสานกลาง ร่วมกับ โรงงานน้ําตาลมิตรภูเวียง และบริษัท สยามคูโบต้าคอร์ปอเรชั่น จํากัด เพื่อสร้างบรรทัดฐานที่ดีให้กับเกษตรกรชาวไร่อ้อยในการตัดอ้อยสะอาดเข้าโรงงานพร้อมหาแนวทางการแก้ไขปัญหาอ้อยไฟไหม้ ลดภาวะการเกิดฝุ่นละออง PM2.5 เกินมาตรฐาน
โดยมีนายศิริรุจ จุลกะรัตน์ รองปลัดกระทรวงอุตสาหกรรม นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม นางวรวรรณ ชิตอรุณ เลขาธิการคณะกรรมการอ้อยและน้ําตาลทราย นายสมพล โนดไธสง รองเลขาธิการคณะกรรมการอ้อยและน้ําตาลทราย นายเดชา จาตุธนานันท์ รองอธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ร่วมลงพื้นที่ มีนายสมศักดิ์ จังตระกูล ผู้ว่าราชการจังหวัดขอนแก่น กล่าวต้อนรับ และนายไกรฤทธิ์ วงษ์วีระนิมิต นายกสมาคมชาวไร่อ้อยอีสานกลาง กล่าวรายงาน
นายสมชาย กล่าวว่า ปัญหาสภาพแวดล้อม มลพิษทางอากาศทําให้ประชาชนประสบปัญหาสุขภาพ เป็นโรคระบบทางเดินหายใจ จึงจําเป็นต้องได้รับความร่วมมือจากทุกภาคส่วนให้ระบบการบริหารจัดการที่ดี โดยเฉพาะชาวไร่อ้อยและโรงงานน้ําตาล เพื่อรณรงค์ลดอุบัติเหตุอ้อยไฟไหม้ สร้างอากาศที่ดีให้แก่ลูกหลานเราต่อไป
นางวรวรรณ กล่าวว่า กระทรวงอุตสาหกรรม โดยสํานักงานคณะกรรมการอ้อยและน้ําตาลทราย ได้กําหนดมาตรการเพื่อช่วยแก้ไขปัญหาอ้อยไฟไหม้ให้แก่เกษตรกร ดังนี้ มาตรการระยะสั้น คือ การขอความร่วมมือจากเกษตรชาวไร่ ให้เคร่งครัดเรื่องกฎหมาย และหากฝ่าฝืนต้องรับโทษ การขอความร่วมมือจากโรงงานน้ําตาล ในการรับซื้ออ้อยไฟไหม้จะถูกลดราคาลงตันละ 30 บาท และการให้คิวพิเศษกับเกษตรกรชาวไร่ที่ตัดอ้อยสด สําหรับมาตรการระยะกลางและระยะยาว คือ การสนับสนุนให้เกษตรกรชาวไร่มีอุปกรณ์และเทคโนโลยีที่ทันสมัย การให้เงินทุนดอกเบี้ยต่ํา การสนับสนุนให้โรงงานน้ําตาลยื่นมือเข้ามาช่วยเกษตรกรรายเล็ก และให้เกษตรกรสามารถรวมกลุ่มกู้ร่วมได้ #prindustry #รณรงค์ไม่เผาอ้อยไม่สร้างฝุ่นละออง #ลดPM2.5
รัฐบาลไทย-ข่าวทำเนียบรัฐบาล-วิธีป้องกันตนเองจากไวรัสโควิด-19
วันพุธที่ 27 พฤษภาคม 2563
วิธีป้องกันตนเองจากไวรัสโควิด-19
#ล้างมือบ่อยๆ
ล้างมือบ่อยๆ โควิดถอย